පළමු තරගයේදී අයර්ලන්තය ලකුණු 79කින් ශ්‍රී ලංකාවට පරාජය විය.එම තරගයේදී ශ්‍රී ලංකාව කඩුලු 5කට ලකුණු 95 හා කඩුලු 8කට ලකුණු 176 තත්ත්වයන්ට පත් කිරීමට අයර්ලන්තය සමත් වූවද අජන්ත මෙන්ඩිස් හා නුවන් කුලසේකර අවසාන පන්දු 22දී ලකුණු 43ක් රැස් කරමින් ශ්‍රී ලංකාව 219–8ක මුළු ලකුණු සංඛ්‍යාවකට ගෙන ගියහ.අයර්ලන්තය ලකුණු 5කට කඩුලු 2ක් අහිමි කරගෙන සිටියද විලියම් පොටර්ෆීල්ඩ් හා නියාල් ඕබ්‍රයන් ලකුණු 58ක සබඳතාවක් ගොඩනගමින් අයර්ලන්තය තුළ බලාපොරොත්තු ජනිත කළහ.